**1 priedas**

**NUOTEKŲ VALYMO ĮRENGINIO ĮRENGIMO DARBŲ**

**TECHNINĖ SPECIFIKACIJA**

1. **Objektas:**

Vilniaus TP, adresu J. Tiškevičiaus g. 72A, Vilnius (toliau – Objektas).

1. **Esama situacija**

Objekto fekalinės kanalizacijos vamzdynas pajungtas prie gretimame sklype esančių buitinių nuotekų surinkimo ir valymo įrenginių. Objekte fekalinės kanalizacijos vamzdyno statinio unikalus Nr. 4400-1851-9320, paskirtis – nuotekų šalinimo tinklų, ilgis 208,8 m, statybos metai 2009. Objekto sklypo planas pateikiamas 1 priede. Esama fekalinės kanalizacijos trasa tarp 2P1/p ir 5P1/p pastatų sklypo plane pažymėta raudona linija. Fekalinės kanalizacijos vamzdynu šalinamos buitinės nuotekos iš dviejų Objekto pastatų: dirbtuvių pastatas (unikalus Nr. 4196-4015-5056, žymėtas plane 5P1/p, paskirtis – gamybos, pramonės, statybos metai 1964) ir valdymo pulto pastatas (unikalus Nr. 4196-4015-5023, žymėtas plane 2P1/p, paskirtis – gamybos, pramonės, statybos metai 1976). Esama fekalinės kanalizacijos trasa tarp 2P1/p ir 5P1/p pastatų 1 priede pažymėta raudona linija. Trasa tarp 107 šulinio (1 priede pažymėtas 107 2 priede 104 nr.) pavaizduota 2 priede.

1. **Darbai:**
2. Darbai atliekami etapais, nurodytais Sutartyje.
3. Objekto teritorijoje sumontuoti naują nuotekų valymo įrenginį, preliminari vieta ties 107 šulniu kitoje kelio pusėje (toliau-Valymo įrenginys).
4. Atlikti Objekto fekalinės kanalizacijos vamzdyno paprastojo remonto darbus:
   1. Atjungti Objekto fekalinės kanalizacijos vamzdyną nuo kaimyniniame sklype esančių buitinių nuotekų surinkimo ir valymo įrenginių;
   2. Sumontuoti naują kanalizacijos vamzdyną nukreipiant buitines nuotekas iš dirbtuvių pastato ir valdymo pulto pastato į naujai sumontuotą Objekto nuotekų valymo įrenginį;
   3. Išmontuoti nenaudojamą Objekto kanalizacijos vamzdyno dalį iki sklypo ribos.
5. **Tiekėjas vykdydamas Sutartį turi atlikti**:
   1. Parengti Valymo įrenginio supaprastintą statybos projektą ir kanalizacijos vamzdyno paprastojo remonto projektą.
   2. Abu projektus suderinti su Perkančiuoju subjektu. Projektai turi būti suderinti iki statybą leidžiančio dokumento gavimo.
   3. Gauti statybą leidžiantį dokumentą Valymo įrenginio statybai. Perkantysis subjektas suteiks Tiekėjui reikiamus įgaliojimus.
   4. Gauti visus specialiuosius reikalavimus, prisijungimo sąlygas, leidimus, sutikimus, licencijas ir suderinimus reikalingus projektavimui, statybai ir darbų valdymui.
   5. Pagal statybos ir remonto projektus atlikti Valymo įrenginio statybos ir kanalizacijos paprastojo remonto darbus.
   6. Prijungti Valymo įrenginį prie Objekto žemos įtampos elektros tinklo įrengiant reikiamo tipo požeminį kabelį ir automatikos valdymo skydą (esant poreikiui).
   7. Išbandyti ir suderinti visą Valymo įrenginio technologinę ir automatinę įrangą.
   8. Išbandyti kanalizacijos vamzdyną.
   9. Sutvarkyti statybvietės teritoriją, atstatyti veją, kelius ir kitas teritorijos dangas į pirminę projektinę padėtį.
   10. Pateikti Valymo įrenginio dokumentaciją (gaminių sertifikatai, ES atitikties deklaraciją, garantijas elektros įrangai su komplektuojančiais elementais, garantijas talpoms ir kt.).
   11. Parengti tolimesnės eksploatacijos instrukcijas, apmokyti aptarnaujantį personalą.
   12. Pateikti kadastrinių matavimų bylas, išpildomuosius brėžinius (požeminių tinklų kontrolines geodezines nuotraukas ir pan.) pagal kuriuos pastatyta ir atiduodama eksploatuoti Valymo įrenginys ir kanalizacijos vamzdynas.
   13. Pateikti patvirtintą galiojančius teisės aktus atitinkantį statybos užbaigimo dokumentą. Perkantysis subjektas deklaracijos apie statybos užbaigimą / paskirties keitimą (tvirtina ekspertas) tvirtinimui informacinėje sistemoje „Infostatyba“ Tiekėjui suteiks įgaliojimą.
6. **Reikalavimai Valymo įrenginiui.**
   1. Valymo įrenginys turi būti uždaro tipo. Visos talpos ir rezervuarai, esantys lauke, turi būti uždengti.
   2. Valymo įrenginio išvalytos nuotekos išleidžiamos į antrinio valymo sugerdinimo grunte įrenginius (infiltracinius) arba nuotekų priimtuvą (nesant galimybės įrengti antrinio valymo įrenginius). Nuotekos, išleidžiamos į gamtinę aplinką, turi būti išvalytos taip, kad nedarytų neleistino poveikio aplinkai, bet ne blogiau, negu nustatyta aplinkosaugos reikalavimais nuotekoms valyti.
   3. Nuotekų valyklos bendras našumas turi tenkinti naudotojų (darbuotojų) poreikį. Valymo įrenginio našumo skaičiavimo projektiniai duomenys:
      1. Pastatuose yra 8 nuolatinės darbo vietos;
      2. Galimi trumpalaikiai regiono personalo susirinkimai iki 12 darbuotojų;
      3. Dirbtuvių pastate įrengta: 2 plautuvės, 1 klozetas, 1 dušas.
      4. Pastotės valdymo pulto pastate įrengta: 2 plautuvės, 1 klozetas, 1 pisuaras.
   4. Į Valymo įrenginį tiekiamos tik buitinės arba joms artimos nuotekos iš personalo virtuvės (skirta tik personalo atsinešto maisto pasišildymui) ir sanitarinių mazgų. Paviršinės nuotekos į Valymo įrenginį patekti negali.
   5. Valymo įrenginys turi būti paremtas aerobinių mikroorganizmų veikla.
   6. Valymo įrenginio našumas turi būti ne mažesnis kaip 100 procentų skaičiuotino didžiausio debito ir apkrovos.
   7. Technologinio proceso konfigūracija ir įrenginių išdėstymas optimalus, kiek įmanoma sumažinantis veikimo ir eksploatacijos kaštus, tačiau užtikrinantis gerą ir stabilų nuotekų išvalymą. Valymo įrenginys turi būti lengvai pasiekiamas nuo kelio važiuojamosios dalies (ne toliau kaip 10 m).
   8. Valymo įrenginio talpos montavimo sprendinys parenkamas atsižvelgiant į gruntinio vandens ir kanalizacijos vamzdyno lygį. Tiekėjas turi savarankiškai susipažinti ir įvertinti visas vietovėje vyraujančias hidrogeologines sąlygas.
   9. Valymo įrenginyje neturi būti vidinių judančių dalių, kurias reikėtų prižiūrėti ar keisti (išskyrus orapūtę). Valymo įrenginys turi veikti tyliai ir neskleisti kvapo.
   10. Valymo įrenginys, turi būti sertifikuotas pagal EN 12566-3:2016 „Mažieji iki 50 SGS nuotekų valymo įrenginiai. 3 dalis. Gamyklinės ir (arba) statybvietėje surenkamos buitinių nuotekų valyklos“ arba lygiavertį standartą ir turėti galiojančius Lietuvos Respublikoje notifikuotose įstaigose išduotus atitikties sertifikatus.
   11. Įrenginius gaminanti įmonė turi turėti ISO 14001 arba lygiaverčio standarto sertifikatą.
   12. Ant visų įrenginių turi būti nurodytas gamintojas ir papildoma informacija reikalaujama pagal nustatytus gamybos standartus.
   13. Įrenginiai pagaminti iš ilgaamžio, atsparaus temperatūrai bei žemės grunto deformacijų svyravimams plastiko ar panašios medžiagos. Užtikrintas talpų sandarumas (nelaidumas vandeniui).
   14. Į Darbų apimtis turi būti įtraukta visa įranga ir darbai, reikalingi pastatyti pilnai veikiančią Valymo įrenginį ir sutvarkyti statybvietės aplinką įtraukiant, bet neapsiribojant išvardintas darbų apimtis.
   15. Valymo įrenginio orapūtė parenkama pagal nuotekų valymo įrenginio galingumą ir poreikį, užtikrinti Valymo įrenginio sklandų nepertraukiamą darbą, užtikrinti orapūtės ko ilgesnį tarnavimo laiką. Reikalavimai orapūtei:
       1. Garantija darbo laikui netrumpesnė nei 4 metai nuo įrengimo datos;
       2. Veikimas nenaudojant alyvos;
       3. Apsauga nuo perkaitimo, membranų plyšimo, magnetų persislinkimo dėl perkrovos;
       4. Apie gedimą įspėjanti signalinė lemputė;
       5. Žemas vibracijos lygis.
   16. Valymo įrenginiui reikalinga elektros energija imama iš Objekto Ryšių įrangos pastato (unikalus Nr. 4400-1852-4362, žymėtas plane 10P1/g, paskirtis – kita, statybos metai 2009), pastate montuojant naują elektros skydą ir vedant naują požeminę elektros tiekimo kabelių liniją. Preliminarus kabelių linijos ilgis 30-40 m. Projektavimo metu, suderinus su Perkančiuoju subjektu, elektros pajungimo vieta gali būti keičiama.
   17. Elektros kabelis parenkamas ir tiesiamas po žeme apsauginiame vamzdyje vadovaujantis Elektros linijų ir instaliacijos įrengimo taisyklėmis bei kitais norminiais dokumentais.
7. **Reikalavimai kanalizacijos vamzdynui**
   1. Kanalizacijos vamzdyno paprastasis remontas apima visus reikalingus darbus užtikrinančius, kad buitinės nuotekos iš gamybos ir pastotės valdymo pulto pastatų patektų į Valymo įrenginį, ir darbus būtinus likviduojant neeksploatuojamą vamzdyno dalį. Remonto darbų apimtys nustatomos rengiant paprastojo remonto darbų projektą, gali būti koreguojamos remonto metu ir gali apimti papildomų šulinių įrengimą, buitinių nuotekų siurblinės įrengimą, naujų vamzdžių klojimo darbus ir pan.
   2. Naudojami PVC nuotekų vamzdžiai, skirti laukui, sienelės storis ne mažiau kaip 3,2 mm, žiedinio sandarumo klasė ne mažiau SN4. Vamzdžių ir fasoninių dalių išoriniai skersmenys turi atitikti standartus. Suprojektavus slėginius buitinių nuotekų tinklus naudojami HDPE nuotekų vamzdžiai.
   3. Šulinių dangčiai ir landos turi atitikti atitinkamas LST EN 124:1:2015, LST EN 124:2:2015, LST EN 124:3:2015, LST EN 124:4:2015, LST EN 124:5:2015, LST EN 124:6:2015 ar lygiavertes nuostatas. Šulinių dangčiai turi būti be užrakto, užsifiksuojantys su vyriais, apsaugotais nuo aplinkos poveikio, važiuojamoje dalyje „plaukiojančio“ tipo, kalaus ketaus. Plastikiniams šuliniams laisva landos anga turi būti tokia pati kaip ir teleskopinio vamzdžio skersmuo. Šulinių dangčiuose turi būti skylės dangčių atidarymui. Važiuojamojoje dalyje dangčiai ir landos turi būti suprojektuoti 40 t apkrovai.
   4. Tiekėjas visiems šuliniams turi patiekti ir įrengti šulinių žymeklius – informacines lenteles, kurios turi atitikti EN 4067-1:1994 arba lygiavertį standartą.
8. **Kitos sąlygos**
   1. Tiekėjas atsako už Valymo įrenginio statybos ir kanalizacijos vamzdyno paprastojo remonto darbų projektavimą, pagal šioje Techninėje specifikacijoje pateiktas sąlygas ir esamą situaciją objekte, statybos darbus, montavimą, įrangos išbandymą ir atskirų įrenginių paleidimą, priežiūrą iki perdavimo Perkančiajam subjektui.
   2. Tiekėjas užbaigęs darbus privalės pateikti:
   3. Reikalavimai išdėstyti šioje Techninėje specifikacijoje, turi būti suprantami kaip minimalūs. Nuotekų išvalymo procesams turi būti naudojami gerai žinomi ir praktikoje pasitvirtinę valymo principai.
9. **Priedai**
10. Vilniaus TP planas
11. Esamo valymo įrenginio vieta

­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_